Tipes vervoer, Vervoer, By OpenStax | Jobilize.com
Vervoer is nodig om mense en goedere van een plek na ‘n ander te vervoer. Jou ouers moet by hul werk kom en jy moet by die skool kom. Die vars brood en melk moet daagliks by julle kafee/superette afgelaai word en pos moet daagliks wêreldwyd vervoer word.
Om ‘n lys op te stel van verskillende maniere van vervoer [lu 2.2, 3.2]
Maak ‘n lys van alle vorms van vervoer waaraan jy kan dink en dui aan van watter jy gebruik maak deur die nommer te kleur.
Vergelyk jou lys met dié van jou maat en vul jou lys aan met sy/haar voorbeelde.
Om inligting onder hofies te klassifiseer [lu 1.2, 1.6]
Gebruik die leerders in jou klas/graad om die volgende ondersoek te loods.
H oe kom jy soggens by die skool?
Leerder se naam met my ouers se motor met ‘n maat se ouers se motor met ‘n bus met ‘n taxi ander
Om ‘n grafiek te trek [lu 1.7]
Stel die volgende blokgrafiek saam deur gebruik te maak van die totale hierbo
Om mense en goedere suksesvol van een punt na ‘n ander te vervoer, is ‘n goeie padnetwerk nodig. Vir baie besige roetes moet paaie liefs twee of selfs drie bane hê, terwyl enkelbane voldoende is vir ligter verkeer in woonbuurte. Paaie moet ook in ‘n goeie toestand wees.
Om vrae te beantwoord oor een pad in julle dorp [lu 2.1]
Identifiseer een pad in jou dorp / stad en beantwoord die volgende vrae oor die pad:
Hoe breed en lank is die pad?
Is daar padmerke op die pad?
Watter plekke word deur die pad verbind?
Watter tipe pad is dit (nasionaal / streek / plaaslik)?
Deur wie word die pad gebruik?
Wat is die pad se naam?
Watter tipe voertuie maak hoofsaaklik van die pad gebruik?
Wie is verantwoordelik vir die instandhouding van hierdie pad?
Om my eie padkaart te teken [lu 1.4]
Probeer om ‘n area rondom jou pad in die vorige aktiwiteit te identifiseer en teken ‘n eenvoudige padkaart van die area. Onthou om straatname en belangrike bakens op die kaart aan te dui.
1.2 inligting uit bronne onder hofies organiseer;
1.4 plekke se ligging vind deur ‘n eenvoudige ruitenetverwysingstelsel en rigting te gebruik;
1.6 inligting uit bronne (insluitend eie waarnemings) gebruik om vrae oor mense en plekke te beantwoord;
1.7 aardrykskundige en omgewingsbegrippe en -terme gebruik om op verskillende maniere verslag te doen oor ondersoeke (teken van kaarte).
2.1 die eienskappe van die plaaslike nedersetting, insluitend landgebruik, beskryf en dit vergelyk met voorbeelde van ander plekke (mense en plekke);
2.2 die belangrikheid beskryf van toegang tot hulpbronne en dienste.
Die leerder is in staat om ingeligte besluite oor sosiale en omgewingsvraagstukke en –probleme te neem.
3.2 faktore identifiseer wat veroorsaak dat sommige mense in ‘n spesifieke konteks groter toegang tot hulpbronne het as ander.
Wat is hulpbronne? Online Chapter
Grondgebruik Online Chapter